《似告成寺主僧蟾秋海》
宋代·陈著

出宫墙外步冬暄，转憩黄花翠竹边。
一笑偈言非本色，相留清供亦前缘。
土酥饤洁昏眵醒，汤乳包香老齿便。
只恐醉陶终爱酒，难陪惠远共修莲。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。